7. zasadnutie MV SAPARD


Ministerstvo pôdohospodárstva Slovenskej republiky

Odbor štrukturálnej politiky 

Sekretariát Monitorovacieho výboru pre program  SAPARD

Záznam z 8. riadneho zasadnutia Monitorovacieho výboru pre program SAPARD zo dňa 1. júna 2005 

Prítomní: 
          podľa prezenčnej listiny (príloha č. 1)

Miesto konania:
Ministerstvo pôdohospodárstva SR, Dobrovičova 12, 812 66 Bratislava, miestnosť č.305


Program:
1. 1100 hod - Otvorenie zasadnutia (uvítanie a predstavenie účastníkov)
2. 1105 hod – Agenda zasadnutia (prezentácia a odsúhlasenie)
3. 1110  hod –  Odpočet úloh

4. 1115 hod -  Príhovor zástupcov Európskej komisie

5. 1120 hod – Informácia o implementácií programu SAPARD
6. 1155 hod – Výročná správa 2004

- schválenie
7. 1235 hod – Rôzne                                

8. 1250 hod  – Informácia o ďalšom zasadnutí MV                                     

9. 1255 hod – Záver                             

K bodu č. 1:

Zasadnutie otvoril Karol Zimmer (KZ), predseda Monitorovacieho výboru (MV) pre program SAPARD a  generálny riaditeľ sekcie medzinárodných záležitostí, MP SR, ktorý zároveň privítal všetkých zúčastnených.

Rokovania sa zúčastnilo 11 členov alebo ich náhradníkov, takže v zmysle čl. 9 Štatútu bol MV uznášaniaschopný.

K bodu č. 2

KZ Informoval o návrhu programu Monitorovacieho výboru. MV s návrhom programu súhlasil a zároveň schválil zápisnicu z predchádzajúceho zasadnutia MV.
K bodu č. 3
Ján Beňadik (JB) prezentoval odpočet úloh, v rámci ktorého uviedol, že sekretariát MV zverejnil na www.apa.sk zápisnicu zo 7. zasadnutia MV, odporúčania zo strednodobého hodnotenia a regionálnu analýzu.
KZ zároveň vyzval Alenu Kuruczovú (AK), aby odprezentovala úlohu vyplývajúcu zo 7. zasadnutia, týkajúcu sa dôvodov nevyplatenia finančnej pomoci na základe predložených žiadostí o platbu k 23.5. 2005. Spomenula dôvody ako napr. neuznateľné náklady, nepravdivé údaje, chyba pri výpočte pri spracovaní projektu, zmena výšky projektu, atď. 
K bodu č. 4

Schiessl sa predstavil  a uviedol, že je zodpovedný za financie v rámci programu SAPARD ale aj za koordináciu uzatvárania programu. Spomenul, že SR má minúť ešte 73 mil. EUR a že EK doposiaľ zaplatila 450,2 mil. + 2,6 mil. EUR, ktoré boli vyplatené minulý týždeň. Zároveň spomenul, že EK obdržala novú požiadavku na 6,5 mil. EUR. Podotkol však, že SR ešte stále zaostáva za ostatnými krajinami, a to hlavne kvôli počiatočným problémom. Uviedol, že EK zatiaľ vyplatila Slovensku 65,3 % prostriedkov ktoré porovnal s 95 % v ČR, Slovinsku a Estónsku a zvyšných 5 % musí byť zaplatených predfinancovaním z verejných zdrojov (3 mil. EUR pre SR) a tieto budú refundované po splnení určitých podmienok ukončenia programu. 
Vadim Haraj (VH) reagoval na vystúpenie p. Schiessla poskytnutím informácie o prepočte koľko vie PPA vyplatiť financií na účty beneficientov do konca septembra 2005. Toto číslo sa pohybuje v rozmedzí 78 – 82 %. Spomenul, že posledná žiadosť o platbu bude vyplatená do 30.5. 2006, tak aby do septembra bolo vyplatených 95 % financií. 

Ivan Jung (IJ) sa zmienil o probléme meškania platieb vzhľadom na uzatvorené zmluvy. Spomenul problémy poľnohospodárov, ktoré vznikajú pri omeškaní platby, úverových splátkach a postihoch z neplatenia. Zmienil sa aj o pracovnej porade SPPK a PPA o termínoch platieb.

VH si uvedomuje, že v mnohých prípadoch sa nedodržali termíny, ale prijal sa rad opatrení na zlepšenie situácie, zjednodušili sa metodické postupy, zlepšila sa kontrolná činnosť a zapojilo sa viacero nových kontrolórov.  Spomenul, že kapacita PPA je malá a je veľký nápor na pracovníkov. Uznal, že sa SAPARD ťažko rozbiehal, ale poskytovali sa 2 platby ročne a robí sa 100 % kontrola. Ďalej podotkol, že je problém aj s meškaním platieb z Bruselu, z kapitoly MF SR, kontrolami pre SOP P-RV, PRV.
Jela Tvrdoňová (JT) povedala, že je potrebné si zobrať ponaučenie z programu SAPARD na ďalšie  a súčasné programovacie obdobie. 

Schiessl uviedol, že aj zo strany Bruselu meškajú mnohokrát platby, lebo sa jedná o veľký obnos financií ale urobili sa opatrenia na zamedzenie týchto problémov. Poznamenal, že je dôležité dodržiavať 3 mesačnú lehotu podľa MAFA, pretože ak sa táto nedodrží môže EK stiahnuť financie a ak to EK neurobí môže to zrealizovať audit. 

K bodu č. 5
KZ požiadal o informácie ohľadne implementácie programu (AK), ktorá podala všeobecný prehľad o implementácii programu. Každý účastník MV mal k dispozícii materiál, ktorý bol vypracovaný PPA. Obsahoval prílohy o štatistike žiadostí, geografickej štruktúre schválených projektov, finančnom monitoringu, limitoch a čerpaní, tabuľkách podľa opatrení, ukončených projektoch podľa sektorov a typu investícií, správu o vykonaných kontrolách, informácie o iregularitách. 
Eva Viestová (EV) sa zaujímala o doplňujúce informácie o opatreniach 8, 9 a o školeniach.

IJ a JT požiadali o zaslanie všetkých prezentovaných tabuliek v elektronickej podobe každému členovi MV.  

KZ berie na vedomie požiadavku a prisľúbil zaslanie tabuliek členom MV. 

K bodu č. 6
Výročnú správu 2004 pre program SAPARD prezentoval Andrej Chudý (ACH), ktorý sa zmienil o jej obsahu a dosiahnutom pokroku v rámci jednotlivých opatrení programu. Výročnú správu mali možnosť pripomienkovať všetci členovia a náhradníci MV, ktorým bola elektronicky zaslaná mesiac pred zasadnutím. 

IJ zhodnotil neúplnosť textu pri opatrení č. 3 a žiada jeho doplnenie.

KZ vyzval IJ, aby zaslal chýbajúci text k OOV a podotkol, že správa nemá mať hodnotiaci charakter ale len analytický. 
Schiessl reagoval na správu a chýbal mu odpočet úloh v rámci celého programu (nie len po opatreniach) a zároveň postráda zmienku o konkrétnych dosiahnutých cieľoch v programe SAPARD. Myslí si, že by v správe mali byť popísané projekty a uvedené ako boli vynaložené prostriedky daňových poplatníkov (úspech/neúspech). Ďalej kritizoval absenciu obdobia po strednodobom hodnotení; aké ponaučenia sa zobrali z neho. Požaduje, aby strednodobé hodnotenie bolo súčasťou správy, ale nie v takom rozsahu a pripomenul dátum 30.6. 2005, do kedy má byť správa zaslaná na EK. Ďalej požadoval zapracovať kapitolu o citlivých sektoroch, princíp adicionality.
Helena Patasiová (HP) reagovala na správu v rámci opatrenia č. 3 a informovala, ž OOV vznikli hlavne pri ovocí a zelenine a že ostané OOV nemajú vhodné podmienky na vznik a udržanie sa. 

Jarmila Dúbravská (JD) skonštatovala, že správa je obsiahly materiál v ktorom je potrebné zjednotiť číslovanie strán, príloh a doplniť do časti poznatky z implementácie programov prečo neboli dostatočne využité niektoré opatrenia. Zároveň žiada doplniť pripomienku o náročnosti vypĺňania projektov, problémoch s úvermi, podporu menších subjektov (počítalo sa so 70 subjektmi).
Schiessl podporuje doplnenie tabuliek, zapracovanie všetkých pripomienok, naviazať dáta na rok 2004 a vykonané práce za rok 2004. Požaduje, aby bola správa prínosom tak pre SR ako aj pre EK. 
JT navrhuje, aby mal monitoring väčšie ambície, aby sa zbierali monitorovacie indikátory, čo by mala byť povinnosť RO. Zároveň však nechce správu kritizovať, pretože je to správa aj členov a náhradníkov MV. Požaduje, aby RO doplnil monitorovací systém o indikátory výsledku a dopadu. Chýba jej regionálny kontext a to ani nie tak pre SAPARD ako skôr pre budúcnosť.

EV je nespokojná, že negatívne pripomienky smerom na RO nikdy nie sú zapracované a pochybuje o zohľadnení kritiky v správe.

KZ vyzval EV, aby dala návrh na doplnenie potrebných pasáží v správe. Zároveň informoval členov, že sekretariát MV pre SAPARD bude schvaľovať Výročnú správu 2004 písomným schvaľovacím konaním na základe prijatých písomných námetov od členova  náhradníkov MV. 

K bodu č. 7
AK reagovala na požiadavku zberu indikátorov výsledku a dopadu v programe SAPARD a podotkla, že v SOP P-RV sa tieto indikátory zbierajú, ale je potrebné tieto informácie zbierať v prvom rade od žiadateľov. 

KZ uviedol, že nemá zmysel zbierať itieto indikátory v programe SAPARD a potvrdil ich zber v SOP P-RV.

K bodu č.8

KZ informoval o budúcom zasadnutí MV, ktoré by sa malo konať koncom roku 2005, ale poznamenal, že ak by nebola agenda náročná, zvolí sa postup písomného schvaľovacieho konania. 

K bodu č.9

KZ sa rozlúčil a poďakoval všetkým za účasť.
Monitorovací výbor pre program SAPARD:

a) berie na vedomie 

· informáciu o aktuálnom stave v rámci Programu SAPARD 

· informáciu o budúcom zasadnutí MV

b) ukladá 

· sekretariátu MV pre program SAPARD zverejniť zápisnicu na  www.apa.sk 

· sekretariátu MV zaslať všetkým členom, náhradníkom a pozorovateľom monitorovacie tabuľky 

                                                                    T: jún 2005
· zapracovať všetky zaslané pripomienky do Výročnej správy 2004 a zrealizovať písomné schvaľovacie konanie na jej schválenie

                                                                  T: jún 2005
                            Zodpovedný: Sekretariát MV pre program SAPARD

 Bratislava: 14. júna 2005
Vypracovala:  Alexandra Sýkorová
Schválili:

Ján B e ň a d i k   
  Karol Z i m m e r 

         riaditeľ sekretariátu                                                       
           predseda

      MV pre program SAPARD                                                        MV pre program SAPARD

